சுகலன் எனும் வேளாளனின் பன்னிரு புதல்வர்கள் வேடர்களுடன் இணைந்து காட்டிற்குள் சென்றனர். அங்கு தவத்திலிருந்து வியாழன் பகவானை எள்ளி நகையாடினர். எனவே கோபம் கொண்ட பகவான், நீங்கள் பன்றிக்குட்டிகளாக பிறந்து பெற்றோரை இழந்து வாடுவீர்கள் எனச் சாபம் தந்தார். பன்னிருவரும் பயந்து சாபத்திலிருந்து விடுதலைப் பெறுவதை அறிய முற்பட்டனர். அதற்குப் பகவான் சிவபெருமானே தங்களுக்குத் தாயாக வந்து முத்தி தருவார் என்று கூறினார்.

பகவானின் கூற்றுப்படி பன்னிருவரும் பன்னிக்குட்டிகளாகப் பிறந்தனர். பாண்டிய மன்னன் வேட்டையாட காட்டுப் பகுதிக்கு வரும் போது அவனுடைய வீரர்களால் இப்பன்றிக்குட்டிகளின் பெற்றோர் இறந்தனர். பெற்றோரை இழந்து பாலுக்கு வாடிய பன்றிக்குட்டிகளைக் கண்டு சிவபெருமானே தாய்ப்பன்றியாக வடிவெடுத்து வந்தார். பின் அவைகளுக்குப் பால் தந்து பசியாற்றினார். சிவபெருமான் பன்றிக்குட்டிகளுக்காகத் தாய்ப்பன்றியாக அவதரித்தமையைச் சைவ சமய நூல்கள் குறிப்பிட்டுள்ளன.

தோற்றம்
முருகனின் வடிவம்
இலக்கியங்களில்
உருவக் காரணம்